வீழ்ந்தடித்துக் கொண்டோடி நகர டைந்து விலாஅடிக்கும் பெருமூச்சு விட்டு நின்று சூழ்ந்தடித்துத் தின்னஒரு கரிய பூதம் சுடரடிக்கும் கொடுவாளும் கையு மாகத் தாழ்ந்தடிமேல் அடிவைத்து வருங்கால் அந்தச் சந்தடிகேட் டடியேங்கள் வாழ்ந்தோம் என்றார்.  இதுமட்டும் சிலருரைக்கக் கேட்கு மட்டும் இன்னொருவன் புளுகினான் இயன்ற மட்டும்; அதுமட்டும் தனியல்ல வான மட்டும் அளவுடைய ஐந்தாறு பெரும்பூ தங்கள் குதிமட்டும் நிலத்தினிலே தோன்றா வாகிக் கொண்டமட்டும் ஆட்களையும் வாயிற் கௌவி எதுமட்டும் வருவேன் என் றெனையே பார்க்கும் என்மட்டும் தப்பினேன் என்று சொன்னான்.  வாலிருந்த தா? என்றே ஒருசேய் கேட்டான் வாலில்லை பின்புறத்தில் ஏதோ ஒன்று